GiliGold/VAD_KnessetCorpus huggingface dataset:
משה גפני: זה התחיל בזה שהגיע החוק שלהם והרב מרדכי אליהו זכרונו לברכה שלח את ניסן סלומינסקי כדי לומר שזה אסור על פי ההלכה.
רונית תירוש: שינינו את זה.
משה גפני: זה אסור על פי ההלכה ואין ויכוח בעניין.
אמנון כהן: לא הבנתי מי בסוף מטפל בזה.
משה גפני: פנייה מספר 272 – משרד השיכון
אריאל לוין: לאחר כמעט תשעה חודשים הגענו לסיכום עם אגף התקציבים על הסדרים וסיכומים לשנת תקציב 2009 ו-2010 וזה בא לידי ביטוי בתקצוב.
משה גפני: הסדרים של מה?
אריאל לוין: בעת אישור התקציב היה ויכוח, שנמשך עד לפני שבועיים-שלושה, על תקציב 2009 ו-2010.
אריאל לוין: לא היה סיכום עם אגף התקציבים אבל לפני שלושה שבועות התקבל סיכום.
אמנון כהן: שנתיים לא עבדתם?
אריאל לוין: עבדנו בווליום נמוך.
אריאל לוין: עבדנו באופן חלקי.
משה גפני: למה הולך הכסף הזה?
אריאל לוין: יש כאן רשימה.
אריאל לוין: תכנון, פיקוח – 10 מיליון שקלים.
משה גפני: מה זה תקן מוסדות ציבור?
אריאל לוין: באזורי פיתוח יש תקן מוסדות ציבור.
אריאל לוין: על כל איקס יחידות דיור, יש הקצבה לבניית מוסדות ציבור.
משה גפני: מה זה אבטחה?
אריאל לוין: אבטחה במזרח ירושלים.
אריאל לוין: זה להחזיר את הסכום שהיה.
משה גפני: הם נותנים לכם 67 מיליון שקלים?
אריאל לוין: כן.
אריאל לוין: 67,5 מיליון שקלים וכנראה שיהיה עוד סיכום.
שלי יחימוביץ': אני חושבת שזאת הפעם הראשונה שג'ומס מחמיץ.
אריאל לוין: אני אסביר לו אחרי כן.
שלי יחימוביץ': הוא חסר לי כאן בנאום הקודם שלו.
משה גפני: דרך אגב, הוא צודק.
משה גפני: ה צ ב ע ה פנייה מספר 272 – אושרה פה אחד פנייה מספר 273 – מינהל הדיור הממשלתי
יאיר פינס: תקצוב הוצאה מותנית בהכנסה בסכום של 3,5 מיליון שקלים עבור תקבולים שהתקבלו מקרווילות שמתפנות באתרים הזמניים של מפוני גוש קטיף.
משה גפני: מה עושים עם זה?
יאיר פינס: מוכרים אותן.
משה גפני: מי קונה?
יאיר פינס: אמור להתפרסם מכרז.
משה גפני: אבל כבר נכנס כסף עוד לפני שהתפרסם מכרז?
יאיר פינס: נצטרך לתקצב את ההכנסות.
יאיר פינס: זה מנגנון של הוצאה מותנית בהכנסה.
יאיר פינס: זאת אומרת, רק אם כסף נכנס כהכנסות, אפשר להוציא אותו.
יאיר פינס: זה המנגנון שנקבע למכירת הקרווילות וכרגע אנחנו מבקשים לתקצב אותו.
משה גפני: ה צ ב ע ה פנייה מספר 273 – אושרה פה אחד
אושרה רודב: הפנייה נועדה לתקצב את חברת מ.י.
אושרה רודב: נכסים בסך של 2,085 מיליון שקים במזומן ועוד 2,5 מיליון שקלים בהוצאה מותנית בהכנסה עבור הפרטת בנק לאומי.
משה גפני: אבל לא אישרנו את הפרטת בנק לאומי.
שלי יחימוביץ': אדוני היושב ראש, זה מבטא את הזלזול המוחלט של האוצר בוועדת הכספים.
שלי יחימוביץ': הם באו אתמול, החלטנו שאנחנו לא מאשרים והם שולחים את ההעברה.
אמנון כהן: הם חשבו שזה עבר.
שלי יחימוביץ': ההעברה הרי הגיעה לוועדה קודם.
אושרה רודב: אחוזים מסוימים מהבנק, עד כמה שאני הבנתי, כן אושרו להפרטה.
אושרה רודב: זה המידע שנמסר לי, אבל אולי הטעו אותי.
שלי יחימוביץ': כנראה שהוא נמסר לך לפני הישיבה אתמול שבה לא אישרנו את זה.
קריאה: זה לגבי בנק לאומי אבל יש גם את בנק דיסקונט.
שלי יחימוביץ': צריך להקפיא.
שלי יחימוביץ': אי אפשר לאשר את זה.
שלי יחימוביץ': זאת ממש בדיחה.
אמנון כהן: הם גם לא צריכים את זה.
משה גפני: תבדקי במשרד כי באמת יכול להיות שהפנייה הזאת הייתה לפני הדיון אתמול, אבל בדיון אתמול לא אישרנו.
משה גפני: זאת אומרת, אנחנו צריכים לקיים עוד דיון.
משה גפני: פניות מספר 275 ו-276 –
אופיר להב: מדובר בתוספת בסך מיליון שקלים לאגף לעידוד עלייה.
משה גפני: זה בהתאם להסכם הקואליציוני, עם מי?
אופיר להב: אמת.
אופיר להב: אני חושב שעם ישראל ביתנו.
אופיר להב: אני לא יודע, זה לא כתוב.
משה גפני: למה אתם לא אומרים את זה?
משה גפני: תעשה לי טובה, תברר מי זה.
משה גפני: אני אאשר את זה, אבל תברר לי עם איזו סיעה ההסכם הזה.
משה גפני: תברר, אני רוצה לדעת.
משה גפני: כאשר יש הסכם קואליציוני, אני תמיד מאשר, אבל אני רוצה שידעו.
משה גפני: אולי מישהו מיהדות התורה עשה הסכם ואני לא יודע עליו, ולכן אני רוצה לדעת באיזו מפלגה מדובר.
משה גפני: אנחנו נחזור לפנייה.
משה גפני: אני רוצה קודם לדעת באיזו סיעה מדובר.
אריאל לוין: שינויים פנימיים בין תקנות להוצאה, לא בהרשאה להתחייב, כדי להתאים את קצב התקצוב להוצאה בפועל עד סוף השנה.
משה גפני: ה צ ב ע ה פנייה מספר 277 – אושרה פה אחד פנייה מספר 278 – משרד השיכון הלוואות לרכישת דירה.
אריאל לוין: שינויים בהגדלת ההרשאה להתחייב ותקצוב של קיבוצים כי בקיבוצים ההתחייבות היא ארוכת טווח ואין שם הרשאה להתחייב לצורך ביצוע.
אמנון כהן: אלה מקבצי דיור?
אריאל לוין: לא.
אריאל לוין: קיבוצים.
אמנון כהן: מה רוכשים?
אריאל לוין: לקיבוץ יש זכאויות ובזכאויות הוא בדרך כלל בונה.
אריאל לוין: זה לא שהוא קונה דירה.
אריאל לוין: לכן יש כאן גם את הטור של הרשאה להתחייב כי ההתחייבות היא להשתתף בסיוע לאורך שנים.
אריאל לוין: יש כאן תקציב והרשאה.
משה גפני: ה צ ב ע ה פנייה מספר 278 – אושרה פה אחד
משה גפני: מענקי בינוי בקיבוצים ובמושבים.
משה גפני: שוב קיבוצים?
אריאל לוין: התאמה של הביצוע בין תחזית ביצוע לבין התקצוב שנעשה.
אריאל לוין: התקצוב נעשה לפני שנה וחצי.
משה גפני: ה צ ב ע ה פנייה מספר 279 – אושרה פה אחד פנייה מספר 280 – משרד הקליטה
אופיר להב: מדובר בהגדלת תקציב הוצאה מותנית בהכנסה בעידוד עלייה, במסגרת תוכנית עידוד עלייה מחבר העמים לשעבר.
אופיר להב: מדובר ב-6 מיליון ו-750 אלף שקלים שמגיעים מהסוכנות היהודית כחלק מהחלטת הממשלה.
אופיר להב: מגדילים את התקציב בהוצאה מותנית בהכנסה.
משה גפני: ה צ ב ע ה פנייה מספר 280 – אושרה פה אחד
משה גפני: אתה ביררת עם מי נעשה ההסכם הקואליציוני?
אופיר להב: עם ישראל ביתנו.
משה גפני: הסכם קואליציוני של ישראל ביתנו על סך של מיליון שקלים.
משה גפני: אנחנו מצביעים על פניות מספר 275 ו-276.
משה גפני: ה צ ב ע ה פניות מספר 275 ו-276 – אושרו פה אחד
אייל כהן: הכנות אולימפיות.
אייל כהן: הגענו להבנה בנושא תקציב ההכנות האולימפיות והפרה-אולימפיות עם אגף התקציבים וזה התקצוב של אגף התקציבים על מנת שנוכל להעביר את הכסף.
משה גפני: 7 מיליון שקלים?
אייל כהן: כן.
רונית תירוש: לוקחים את זה מהתרבות.
אייל כהן: לא.
אייל כהן: יש הסכמים.
אייל כהן: במסגרת ההסכם שלנו עם אגף התקציבים, יש דברים שאנחנו היינו צריכים לתת במסגרת אחרת ויש דברים שהיינו צריכים לקבל במסגרת אחרת ואז אנחנו עושים את ההסטה ואנחנו עושים קיזוזים בינינו.
אייל כהן: בכל מקרה, תקציב ההכנות האולימפיות השנה יעמוד על 15 מיליון שקלים.
משה גפני: מה זה הכנות אולימפיות?
משה גפני: מה צריך לעשות?
רונית תירוש: לאמן את הספורטאים.
אייל כהן: יש תקצוב לגופים או יותר נכון, בסופו של דבר זה לספורטאים שמקבלים תקציב.
אייל כהן: יש יחידה לספורט הישגי שאומרת איזה ספורטאים ראויים ואיזה פעולות הם צריכים לבצע במסגרת ההכנות האולימפיות.
אייל כהן: למשל, צריך לשלוח אותם לאליפות אירופה להכנות במקומות מסוימים.
אייל כהן: אנחנו מכינים את הסגל האולימפי לשנת 2012.
אייל כהן: יש יחידה מקצועית שמלווה את התהליך הזה.
משה גפני: אין תקציב מיועד לעניין הזה?
משה גפני: למה צריך להגיע לסיכום עם האוצר?
אייל כהן: אנחנו מקווים שהשנה זה יקבל פתרון במסגרת בסיס התקציב.
רונית תירוש: ניסו להעביר הצעת חוק בעניין.
אייל כהן: בדיוק.
רונית תירוש: זה מקרטע.
משה גפני: זה כסף קואליציוני?
אייל כהן: זה כסף שאנחנו מגיעים לגביו להבנות כל שנה עם אגף התקציבים.
משה גפני: לא הבנתי את הטכניקה.
משה גפני: אני לא כל כך מכיר את זה.
רונית תירוש: מדינת ישראל לא נוהגת לפעול משום שהיא צריכה לקבוע סעיף תקציבי ראוי לזה.
משה גפני: לא לזה.
משה גפני: לכל דבר.
רונית תירוש: כל שנה הם באים לבקש נדבות ולכן גם לא מגיעים להישגים.
רונית תירוש: לכן מספר המדליות שלנו הוא זעום.
רונית תירוש: נדמה לי שחבר הכנסת אורלב ניסה להעביר הצעת חוק בנושא.
אייל כהן: זה נמצא בוועדת שרים.
רונית תירוש: כנראה זה לא ילך.
רונית תירוש: כל פעם מגרדים.
רונית תירוש: אתה שואל אם זה קואליציוני – זה לא, אבל זה לוביסטי.
רונית תירוש: כל מי שאוהד ספורט ואוהב ספורט משפיע.
משה גפני: אני קורא לזה קואליציוני.
רונית תירוש: זה לא בשם מפלגה.
שלי יחימוביץ': לא, רק של הדתיים זה קואליציוני.
רונית תירוש: אבל זה בצדק רב.
רונית תירוש: אי אפשר להגיע לאליפויות כאלה ואחרות בלי להכשיר את הספורטאים.
משה גפני: אני שואל למה אין לזה סעיף תקציבי.
משה גפני: לא חוק, אבל סעיף תקציבי.
משה גפני: למה צריך שהאוצר בסוף ייעתר לבקשה?
אמנון כהן: שיבואו אליו ויבקשו ממנו.
רונית תירוש: אם נניח מדובר – וסתם אני זורקת מספר – ב-15 מיליון שקלים.
אייל כהן: זה מדויק.
רונית תירוש: כל תקציב משרד הספורט בזמנו היה 45 מיליון.
אייל כהן: נכון.
אייל כהן: 45 מיליון.
רונית תירוש: אי אפשר להפריש לנושא הזה.
רונית תירוש: אתה רוצה שיהיה ספורט במדינה גם מעבר לזה.
רונית תירוש: ברגע שהמשרד הזה יתוקצב כראוי, זה יהיה שונה.
משה גפני: את צודקת שזה יורד מהתרבות.
אייל כהן: אבל זה במסגרת הסכם אחר.
אייל כהן: אני חידדתי את מה שאמרה כאן חברת הכנסת רונית תירוש והיא צודקת בכל מה שהיא אמרה.
אייל כהן: יש סיכומים תקציביים בינינו לבין אגף התקציבים בכל מיני סעיפים.
אייל כהן: יש דברים שאנחנו היינו צריכים לתת בסעיף אחר והם היו צריכים לתת בסעיף זה.
אייל כהן: עשינו את ההסטה מצד לצד ובזה אנחנו סוגרים את ההתחייבויות בינינו לבין אגף תקציבים.
משה גפני: אז אתם מורידים בתרבות.
אייל כהן: היינו צריכים לתת כסף במסגרות אחרות.
רונית תירוש: מה החלק שאתם צריכים להעביר?
רונית תירוש: 7 מיליון שקלים?
אייל כהן: הסכום לכל ההכנות הוא 15 מיליון שקלים.
אייל כהן: חלק כבר הועבר.
רונית תירוש: בהמשך, בפנייה 285, יש שוב העברה של עוד שני מיליון שקלים.
אייל כהן: נכון, עוד שני מיליון שקלים.
אייל כהן: במסגרת הזאת הפרדנו מה אנחנו חייבים שלא במסגרת המקורות ואת היתרה במסגרת מקורות חיצוניים.
אייל כהן: אלה הקיזוזים שלנו.
רונית תירוש: אני עוד לא הבנתי את הכל, אבל צריך להעביר את הכסף.
אייל כהן: אם תרצי, אני אסביר.
משה גפני: אנחנו סיימנו את הדיאלוג הזה ולא הבנו כלום, וזה בסדר.
משה גפני: נאשר את מה שלא הבנו.
רונית תירוש: תכף תהיה לך עוד אי הבנה.
משה גפני: את מבינה את מה שאנחנו לא מבינים.
משה גפני: מזל שזה ספורט כי אם זה היה משהו אחר, כבר הייתה חגיגה.
משה גפני: ה צ ב ע ה פנייה מספר 281 – אושרה פה אחד
משה גפני: עוד פעם משרד השיכון?
משה גפני: היה איזה סיכום בין אריאל אטיאס לבין יובל שטייניץ שאני לא יודע עליו?
אריאל לוין: אתה יודע הכל.
אריאל לוין: לפני שמסכמים, באים אליך.
אריאל לוין: יש כאן עוד תוספת של 6 מיליון שקלים שזה בתקציב רגיל.
אריאל לוין: קודם היו 77 מיליון בתקציב פיתוח ועכשיו יש 6 מיליון בהתאם לסיכום לתקצב בתקציב הרגיל.
אריאל לוין: לכל מיני פעולות בתקציב רגיל, רצף של פעולות.
אריאל לוין: זה חלק מסיכום הדברים עם משרד האוצר לגבי סיכום תקציב 2009 ו-2010.
משה גפני: ה צ ב ע ה פניות מספר 282 ו-283 – אושרו פה אחד פנייה מספר 284 עד 288 –
אורי גבע: הפנייה נועדה להעברת 6,5 מיליון שקלים מהמשרד לפיתוח הנגב והגליל עבור כמה פרוייקטים, ביניהם פרוייקט שיקום שכונות, קהילות מחוללות שינוי במשרד השיכון.
משה גפני: מה זה קהילות מחוללות שינוי?
אורי גבע: אני לא כל כך מכיר את הפרטים.
אריאל לוין: גרעינים חברתיים באזורי עדיפות.
אורי גבע: זה שיקום שכונות.
אריאל לוין: יש קבוצות שעברו לגור באזורי עדיפות לאומית וזה הסיוע שניתן בשעתו.
משה גפני: משרד השיכון משתתף?
אריאל לוין: יש החלטת ממשלה על סיוע לגרעינים חברתיים באזורי עדיפות.
משה גפני: אתה יכול לומר לי איפה הגרעינים האלה?
משה גפני: אני מבקש לקבל את הרשימה.
משה גפני: 700 אלף שקלים למשרד הבריאות לבניית תחנת אם וילד.
אורי גבע: כן זה בהתאם לסיכום בין שני המשרדים.
רונית תירוש: יש הורדה בשיקום שכונות.
רונית תירוש: לא הרבה, אבל יש הורדה.
משה גפני: זאת לא הורדה.
משה גפני: זאת הוספה.
רונית תירוש: אני מדברת על עמוד 63, שיקום שכונות.
רונית תירוש: פנייה מספר 283.
רונית תירוש: למה הורדתם?
משה גפני: אנחנו כבר לא שם.
רונית תירוש: למה מורידים משיקום שכונות?
משה גפני: כמה מורידים?
רונית תירוש: לא הרבה, אבל למה מורידים?
משה גפני: אחרי כן מוסיפים.
אריאל לוין: זה התקציב המינהלי.
אריאל לוין: אנחנו שוכרים מבנים לצורך שיקום שכונות.
רונית תירוש: אפשר לומר הכל.
רונית תירוש: אם סגרתם משרד, חסכתם את המשרד.
רונית תירוש: זה לא כסף גדול.
משה גפני: ה צ ב ע ה פניות 284 עד 288 – אושרו פה אחד
דן אברהם: קרן לעסקים בינוניים במשרד התעשייה.
דן אברהם: פיקדון בבנקים מסחריים.
משה גפני: זה סיוע לעסקים קטנים.
דן אברהם: כן.
דן אברהם: שם נמצאת תקנה של קרן לעסקים בינוניים.
דן אברהם: התוכנית.
משה גפני: ה צ ב ע ה פנייה מספר 289 – אושרה פה אחד פניות מספר 290 ו-291 – אין רפרנט.
משה גפני: פנייה מספר 292 – משרד הרווחה והשירותים החברתיים
חנן פריצקי: הבקשה נועדה לבצע שינויים פנימיים בתקציב משרד הרווחה, שינויים פנימיים בכל הסעיפים, הגדלת תקציבים לטובת הרשות לשיקום האסיר, הגדלה לטובת מעונות ממשלתיים למפגרים, כמה שינויים בתחום הפיתוח.
חנן פריצקי: יש כאן הרבה מאוד העברות פנימיות בין הסעיפים.
רונית תירוש: אלה סכומים כל כך קטנים שאין לנו SAY שם.
רונית תירוש: זה היום יום של המשרד.
רונית תירוש: זה בשוטף של המשרד.
משה גפני: מה זה מחקר וקידום שירותים?
חנן פריצקי: במסגרת הרפורמה לשירותים חברתיים, אנחנו כרגע מייעדים כספים לטובת פיקוח לטובת יישום שלב הרפורמה בשירותים חברתיים.
חנן פריצקי: אנחנו בונים כרגע רפורמה לשירותים החברתיים וכמו כן מספר מחקרים בתחום של פיגור ונכות.
משה גפני: מה זה תמיכה בפיתוח במגזר הדרוזי והצ'רקסי שמורידים שם 4 מיליון שקלים?
חנן פריצקי: אלה שינויים פנימיים בתוך האגף.
חנן פריצקי: אתה רואה שמוסיפים שם במעונות ובמפתנים סכום של 4 מיליון שקלים.
חנן פריצקי: הייתה שם טעות טכנית בעודפים, שניתן כסף שם ומצד שני במעונות ובמפתנים של חסות הנוער היה עודף.
טמיר כהן: חוקרי ילדים.
חנן פריצקי: לאחר שאנחנו השתמשנו בכסף הזה, קיבלנו כוח אדם, בתפעול השוטף הצטבר עודף שאנחנו מעבירים אותו.
טמיר כהן: יש מצוקה מאוד גדולה בתחום חוקרי הילדים.
חנן פריצקי: יש מצוקה מאוד גדולה בחוקרי ילדים.
חנן פריצקי: אלה תקנים.
חנן פריצקי: לא נגענו ברבע תקן אלא הפוך, הוספנו עכשיו כמה תקנים.
משה גפני: אני אזמין את המנכ"ל לאחת הישיבות הבאות כי יש לנו הרבה שאלות לגבי משרד הרווחה.
חנן פריצקי: אני מתאר לעצמי שהוא יגיע בשמחה.
משה גפני: יש לי הרבה שאלות ולחברים יש שאלות לגבי התפקוד במשרד בתקופה האחרונה.
משה גפני: אנחנו נאשר קודם את הפנייה.
משה גפני: ה צ ב ע ה פנייה מספר 292 – אושרה פה אחד תאמר למנכ"ל שאנחנו נתאם אתו הזמנה לישיבת הוועדה.
חנן פריצקי: אני אעביר לו.
משה גפני: יש לנו כמה שאלות לגבי תפקוד המשרד.
משה גפני: פנייה מספר 294 – משרד התחבורה והבטיחות בדרכים
ערן כהן: פנייה שנועדה לתקצב 52 מיליון שקלים בתקציב משרד התחבורה, מתוך תקציב משרד התחבורה, בהרשאה להתחייב, מתוכם 27 מיליון שקלים למערכת בקרה קבועה באיילון דרום ו-23,5 מיליון שקלים בגין הרשאות לתכנון תחבורתי.
משה גפני: ה צ ב ע ה פנייה מספר 294 – אושרה פה אחד
יאיר פינס: לא שמתי לב שעברתם על פניות מספר 290 ו-291.
יאיר פינס: עמוד 73, תוספת של 18 מיליון שקלים לארגון נתיב בהתאם להסכם קואליציוני.
אמנון כהן: הרפרנט לא היה.
יאיר פינס: לא שמתי לב.
משה גפני: פניות מספר 290 ו-291 –
יאיר פינס: 18 מיליון.
משה גפני: הסכם קואליציוני עם ישראל ביתנו.
אמנון כהן: כמה כסף היה להם?
משה גפני: יש להם הרבה כסף.
משה גפני: ה צ ב ע ה פניות מספר 290 ו-291 – אושרו פה אחד פנייה מספר 295 –
ערן כהן: פנייה שנועדה להעביר 149 מיליון שקלים מתקציב הרשות לבטיחות לתקציב ביצוע פרוייקטי בטיחות בהתאם לסיכום בין המשרד לבין הרשות לבטיחות בדרכים.
רונית תירוש: משהו לא ברור לי כאן.
רונית תירוש: בפנייה מספר 296 מעבירים וב-308 אתם לוקחים.
ערן כהן: אנחנו עכשיו ב-295.
ערן כהן: לרשות לבטיחות יש תקציב שמורכב משוטף ופיתוח.
ערן כהן: תקציב הפיתוח הוא 162 מיליון שקלים, מתוכם 149 מיליון שקלים בפנייה הזאת, מספר 295, מועברים לפרוייקטי פיתוח בביצוע משרד התחבורה.
רונית תירוש: זה הגיוני.
משה גפני: ה צ ב ע ה פנייה מספר 295 – אושרה פה אחד פניות מספר 296 ו-308 -
ערן כהן: זה יתרת 13 מיליון השקלים שמועברים לתקציב השוטף של הרשות לבטיחות בדרכים.
משה גפני: ה צ ב ע ה פניות מספר 296 ו-308– אושרו פה אחד
רונית תירוש: רגע.
רונית תירוש: יש כאן הרשות לבטיחות בדרכים שלוקחים ממנה 13 מיליון שקלים, בפנייה 296.
רונית תירוש: בפנייה 308 הם מחזירים לה 13 מיליון שקלים.
ערן כהן: לתקציב השוטף שלה.
רונית תירוש: הרשות הלאומית לבטיחות בדרכים.
ערן כהן: לא, את רואה שלוקחים מסעיף 79 ומעבירים לסעיף אחר.
משה גפני: מה זה סעיף 79?
ערן כהן: הפיתוח.
משה גפני: וכאן זה השוטף, סעיף 40.
משה גפני: פנייה מספר 297 –
דניאלה גרא: מדובר על השתתפויות של המשרד להגנת הסביבה במשרד החקלאות בעיקר, בספגת המוח, בהוראות לגבי עופות, בנק הגנים וכל מיני תחומים.
דניאלה גרא: גם במינהל האזרחי לאכיפת חוקי הגנת סביבה.
משה גפני: ה צ ב ע ה פנייה מספר 297 – אושרה פה אחד
עופר מרגלית: הפנייה נועדה לשינויים פנימיים בתקציב פיקוד העורף בהתאם לסדרי עדיפויותיו.
עופר מרגלית: יש כאן העברה של השתתפויות של משרד הביטחון בתקציב פיקוד העורף, בהתאם לקצב ההוצאות.
עופר מרגלית: הם צריכים לווסת את ההשתתפויות שלהם.
עופר מרגלית: יש לי כאן מכתב התחייבות מהם שזה לא פוגע בתוכניות הרב שנתיות של סופת חול או מרכיבי ביטחון, נושא עליו דיברנו אתך לפני כחודש.
משה גפני: ה צ ב ע ה פנייה מספר 298 – אושרה פה אחד
דניאלה גרא: הפנייה נועדה לבצע שינויים בתקציב החטיבה להתיישבות, בין היתר לתקצוב סך של 13 מיליון שקלים בהרשאה להתחייב עבור שיקום תשתיות בישוב הוותיק, בהתאם להחלטת הממשלה מספר 521.
דניאלה גרא: כמו כן, סך של 8 מיליון שקלים בהרשאה להתחייב עבור פעולות למפוני גוש קטיף ביד בנימין.
משה גפני: ה צ ב ע ה פנייה מספר 306 – אושרה פה אחד
שירה גרינברג: הפנייה נועדה לתקצב שינויים מאוזנים בתקציב הפיתוח של משרד החינוך.
שירה גרינברג: מדובר בהעברת 8 מיליון שקלים מחידוש מבנים לבינוי כיתות עבור רפורמת אופק חדש.
שירה גרינברג: הרפורמה דורשת יצירת פינות עבודה.
שירה גרינברג: בחלק מבתי הספר ניתן לעשות זאת על ידי שיפוץ קל ולכן זה תוקצב בחידוש מבנים, אבל ישנם מספר בתי ספר שלא ניתן לבצע את השיפוצים וזה דורש בעצם בינוי.
שירה גרינברג: לכן אנחנו מעבירים 8 מיליון שקלים לצורך יצירת פינות עבודה על ידי בינוי.
משה גפני: אני יכול לדעת לאיזה בתי ספר זה הולך?
רונית תירוש: אני לא מסכימה לזה.
שירה גרינברג: אני יכולה לבקש ממשרד החינוך.
אמנון כהן: למה את לא מסכימה?
רונית תירוש: אני אומר לכם למה.
רונית תירוש: כל תוכנית אופק חדש הייתה צריכה להיות מתוקצבת בלי שום העברות כאלה ואחרות והנושא של חידוש מבנים הוא חשוב לגבי בתי ספר.
שירה גרינברג: זה ספציפית לחידוש מבנים לאופק חדש.
שירה גרינברג: זה כסף שנועד ליצירת פינות עבודה ברפורמה.
שירה גרינברג: זה לא נלקח מחידוש מבנים שלא לרפורמה.
שירה גרינברג: יש כסף מיועד לרפורמה.
רונית תירוש: איך אני אדע שזה מהכסף הצבוע של הרפורמה ולא מחידוש מבנים שכל כך נחוץ לחדש מבנים היום?
רונית תירוש: קצב בינוי הכיתות הולך בקצב נוראי.
שירה גרינברג: את לא רואה את התקנה, אבל הכסף הזה יוצא מ-60060102, שזאת תקנת הרפורמה.
רונית תירוש: אם הדברים נכונים, אין לי בעיה.
משה גפני: רונית, את מסכימה.
משה גפני: אנחנו נאשר את זה אבל אני מבקש את הרשימה של בתי הספר.
שירה גרינברג: אני אבקש ממשרד החינוך.
משה גפני: פנייה מספר 307 – אושרה פה אחד
רונית תירוש: היא ביקשה לחזור לסעיף הקודם לאחר שדיברה עם המשרד.
רונית תירוש: איזו פנייה זאת הייתה?
שירה גרינברג: פנייה מספר 260.
טמיר כהן: 260 ו-293.
שירה גרינברג: היו שם מספר נושאים.
שירה גרינברג: הנושא שיצר את ההתנגדות הוא האבטחה.
רונית תירוש: היא הסבירה לי לגבי האבטחה של גני הילדים.
רונית תירוש: אני מוכנה להצביע בעד.
משה גפני: ה צ ב ע ה פניות מספר 260 ו-293 – אושרו פה אחד פנייה מספר 309 – משרד החינוך
שירה גרינברג: הפנייה נועדה לתקצוב השתתפות של משרד החינוך במשרד ראש הממשלה בסך 920 אלף שקלים עבור טקס פרסי ישראל.
שירה גרינברג: כיוון שפעם מרכז ההסברה היה במשרד החינוך והוא עבר למשרד ראש הממשלה.
משה גפני: אגב, את יודעת כמה ספרדים קיבלו פרסי ישראל?
רונית תירוש: בדרך כלל שמים אחד.
משה גפני: אחד בעשר שנים.
משה גפני: ה צ ב ע ה פנייה מספר 309 – אושרה פה אחד תודה רבה.
משה גפני: בוקר טוב, אני פותח את ישיבה הוועדה.
משה גפני: על סדר היום הצעת חוק לתיקון פקודת מס הכנסה מספר 175 – תקופת שומה מיוחדת, התש"ע 2010.
משה גפני: מיכל הנר-דויטש ממשרד האוצר תציג את ההצעה.
מיכל הנר-דויטש: אנחנו מבקשים לתקן את סעיף 7 לפקודת מס הכנסה, אשר מסמכיך את מנהל רשות המסים להתיר לנישו תקופת שומה מיוחדת.
מיכל הנר-דויטש: הכלל בפקודה היא שנת מס מוגדרת כתקופה של שניים עשר חודשים שתחילתם בראשון בינואר.
מיכל הנר-דויטש: לגבי גופים שמפורטים בסעיף 7 הוא יכול להטיל תקופת שומה אחרת.
משה גפני: מי הגופים הללו?
מיכל הנר-דויטש: נכון להיום, קרן השקעות משותפות ונאמנות, חברה ממשלתית, חברה שמניותיה רשומות למסחר בבורסה שהוכרה לעניין חוק השקעות משותפות ונאמנות, וחברה שחמישים ואחד אחוזים מהזכויות בה מוחזקות בידי תושב חוץ.
מיכל הנר-דויטש: ביקשנו להרחיב לגבי מוסד ציבורי החייב על פי דין, שאינו דין מס, להגיש דיווח על פעילותו לגבי תקופה שמועד סיומה אינו ב-31 בדצמבר.
מיכל הנר-דויטש: לאחר שקיבלנו פנייה ובדקנו שוב, מסתבר שהמוסדות להשכלה גבוהה –
משה גפני: לפני שנעסוק במוסדות להשכלה גבוהה, תסבירו לנו קודם למה אתם מתכוונים.
מיכל הנר-דויטש: אנחנו רוצים להרחיב את הבסיס למוסד ציבורי.
מיכל הנר-דויטש: למשל, מוסד להשכלה גבוהה שעל פי דרישות הות"ת מגיש את דיווחיו הכספיים למועצה להשכלה גבוהה שמתחילה בראשון באוקטובר.
משה גפני: מה עוד בנוגע למוסדות להשכלה גבוהה?
מיכל הנר-דויטש: זה בינתיים השינוי הנדרש.
מיכל הנר-דויטש: זאת הקלה, כל מוסד ציבורי שהוא מחויב –
משה גפני: אם יש לי עמותה ואני מוסד ציבורי לחלוקת מזון –
מיכל הנר-דויטש: אתה מגיש דיווח כספי?
משה גפני: אני עמותה שמגלגלת עשרים אלף שקלים בשנה ואני מחלק מזון לנצרכים.
משה גפני: על פי סעיף 46 יש לי פטור ממס, אתם מתכוונים גם אליי?
מיכל הנר-דויטש: לא.
מיכל הנר-דויטש: הכוונה היא, להגיש דיווח כספי במועד אחר, בדרישות על פי דין לתקופה שאינה שנה שלמה שמתחילה בראשון בינואר.
מיכל הנר-דויטש: זה היה הנוסח שכתבנו בכחול.
מיכל הנר-דויטש: אחרי שראינו שהחלטת ות"ת בעניין מועד לדיווחים למועצה אינה מפורסמת בתיאום עם הייעוץ המשפטי של הוועדה.
מיכל הנר-דויטש: אחרי המלים "אינו בשלושים ואחד בדצמבר" אנחנו מוסיפים "לרבות מוסד מוכר כמשמעותו בחוק להשכלה גבוהה התשי"ח 1958, אשר דוחותיו הכספיים המוגשים למועצה להשכלה גבוהה מתייחסים לתקופת דיווח בת שניים עשר חודשים המתחילה בראשון באוקטובר".
מיכל הנר-דויטש: לפיכך, גם בסעיף 1(2) של התיקון במקום "עם חברה שנקבעה לה", יבוא - "עם חברה, מוסד ציבורי או מוסד מוכר שנקבעה להם".
מיכל הנר-דויטש: בסעיף 1(3), במקום "לחברה כאמור בסעיף קטן (א)(2) עד (4)" יבוא "לחברה, למוסד ציבורי או למוסד מוכר כאמור בסעיף.
מיכל הנר-דויטש: בנוסף, לאור העובדה שהתחלנו בתהליך בשנת 2009 והכחול פורסם רק באפריל 2010 לפני מועד הגשת הדיווחים לשנת 2009, אנחנו מבקשים שהתחולה תהיה כדלקמן – מוסד כאמור, כלומר מוסד ציבורי או מוסד מוכר, שטרם הגיש דיווחיו לשנת 2009 לפי הוראות פקודות מס הכנסה כנוסחן לפני תיקונן בחוק זה רשאי לבקש כי יחולו הוראות חוק זה לגביו, לגבי התקופה שמתחילה ביום אחד באוקטובר 2009.
מיכל הנר-דויטש: לוועדה אני אומרת שלגבי התקופה שבין הראשון לינואר 2009 עד הראשון באוקטובר 2009, הרי זו שנה שאם לא היה מחוקק החוק הזה והם היו מגישים בקשה ומאושרים, הם היו צריכים להגיש דיווח מהראשון באוקטובר 2009 ועד השלושים ואחד באוקטובר 2009.
מיכל הנר-דויטש: אם אנחנו מחילים את החוק לתקופה שמאחד באוקטובר 2009 כשנת מס מיוחדת הרי שנותרו לנו עשרה חודשים לגביהם אין דיווח.
מיכל הנר-דויטש: במסגרת סעיף 7 יש היתר שנותן מנהל רשות המסים – אנחנו נקבע בהתאם לזה את התנאים לתקופה הזו.
משה גפני: מה לגבי מוסד שאיננו מוסד להשכלה גבוהה אבל חייב להגיש דוחות למשרד החינוך עד אוקטובר?
מיכל הנר-דויטש: משרד החינוך לא מבקש להגיש דוחות.
מיכל הנר-דויטש: רק המוסד להשכלה גבוהה.
משה גפני: ואם המוסד צריך להגיש דוחות למשרד ממשלתי?
מיכל הנר-דויטש: אם זה דוחות כספיים, זה יחול עליו.
מיכל הנר-דויטש: זה מוסד ציבורי וזה על פי דין.
משה גפני: מה זאת אומרת "על פי דין"?
משה גפני: המועצה להשכלה גבוהה זה על פי דין?
מיכל הנר-דויטש: לכן הרחבנו.
מיכל הנר-דויטש: לאחר שבדקנו שלהבדיל מהחלטות אחרות שלו הות"ת לא פרסם את ההחלטה שלו לגבי הגשת דוחות כספיים לתקופה של שנת הלימודים של אוקטובר עד אוקטובר, בתיאום איתכם ועם הייעוץ המשפטי של הוועדה את מה שהקראתי.
משה גפני: אוקיי, תודה רבה.
חיים אורון: אני חושב שאתה מתכוון בעיקר לעמותות -
משה גפני: אני רק רוצה לדעת.
חיים אורון: אני חושב שיושב הראש מתכוון בעיקר לעמותות שאמורות להגיש דוחות בתאריכים שונים, הם טוענים שהדבר הולך ומעצים ודורש מהם הוצאות עצומות.
חיים אורון: למה אי אפשר לקבוע כלל שכל הדוחות של כל עמותה בסוף מוגשים בתאריך אחד?
מיכל הנר-דויטש: אבל כל עמותה יש לה את הדין שלה.
משה גפני: מיכל הנר-דויטש, חבר הכנסת אורון לא נגדכם הוא רק מסביר משהו.
חיים אורון: כל עמותה שיש לה את הדין שלה, אם הדין שלה כמו שקיבלתם בות"ת את התשובה שהכי הגיוני התאריך המסוים ההוא, אז בכל עמותה יגידו מה הכי הגיוני לה.
חיים אורון: אבל לא ייתכן שעמותה עם מחזור של חמישים אלף שקלים להגיש ארבעה דוחות שכל אחד מהם עולה להם חמשת אלפים שקלים – פעם אחת לרשם העמותות, פעם אחת למשרד הייעודי, פעם שלישית לכם תחת סעיף 47 – כל דוח בתאריך אחר שמחייב הוצאות רבות.
מיכל הנר-דויטש: אז הרישא תחול עליהם.
ענת מימון: לא, ממש לא.
מיכל הנר-דויטש: אבל זה במילא שיקול דעת של המנהל.
חיים אורון: מיכל, תעני לי אחרי שתקשיבי לי.
חיים אורון: השאלה היא האם ניתן להגיע למצב שמישהו ייתן לעמותות לבחור תאריך אחד בו מגישים את כל הדוחות.
חיים אורון: אני לא אקבע איזה תאריך כי אני לא מבין בזה, אבל אני רוצה שלפחות נסכם שאכן ייקבע תאריך אחד כזה.
מיכל הנר-דויטש: פקודת המס הכנסה לא קשורה למשרד הייעודי, שקובע את המועד.
מיכל הנר-דויטש: היא לא תחייב את כולם אלא את הדוחות לצורכי מס.
מיכל הנר-דויטש: אם המשרד הייעודי, כמו למשל במקרה הזה ות"ת, קבע מועד רגולטורי להגשת הדוח הכספי, אנחנו עושים את התיקון לפקודה כך שאם יש קביעה של הגוף האחראי, הפקודה נותנת את הסמכות לרשות המסים ללכת אחריו.
חיים אורון: בואו נרשום הסתייגות פה, שמה שאמרת לגבי פקודת מס הכנסה יחול לגבי המשרדים האחרים.
חיים אורון: מי שרוצה מהעמותה דוח, שיהיה תאריך אחד שהעמותה מגישה דוחות.
מיכל הנר-דויטש: אבל אתה לא יכול לעשות את זה דרך הפקודה.
משה גפני: רק רגע, הפקודה היא בסדר ואנחנו תומכים בה.
משה גפני: אני שואל – מי נקבע שהוא המוביל?
חיים אורון: במקרה של ההשכלה הגבוהה מדובר במוביל שהוא הות"ת, במקרה של העמותות שקשורות למשרד החינוך, זה יהיה משרד החינוך.
חיים אורון: ייקבע תאריך על ידי הממשלה, הממשלה כולה תתיישר על פי מועד אחד.
חיים אורון: לדעתי, על ידי התיקון הקטן הזה אנחנו יכולים לחסוך לעמותות הרבה כסף וטרטור.
מיכל הנר-דויטש: החוק שקובע את זה, זה חוק העמותות.
משה גפני: אז נעשה הסתייגות ונכניס את זה בחוק.
מיכל הנר-דויטש: אבל לא דרך הפקודה של מס ההכנסה.
מיכל הנר-דויטש: ההסתייגות היא לא לפקודת מס הכנסה.
מיכל הנר-דויטש: אני רוצה להסביר שהמקום הנכון הוא חוק העמותות כדי לקבוע את המוביל.
משה גפני: אני לא שאלתי לגבי העמותות.
משה גפני: לגבי פקודות מס הכנסה הכול בסדר?
מיכל הנר-דויטש: כן, ובלבד שלא הייתה הסתייגות מפקודת מס הכנסה.
משה גפני: מיכל, זה החוק שאת מציגה לנו.
משה גפני: החוק הוא טוב.
משה גפני: תפקיד הוועדה לטפל בעניין.
משה גפני: מי ביקש רשות דיבור?
אוסקר אבורזק: אני רוצה לבקש שהתיקון יחול החל משנת המס 2009.
מיכל הנר-דויטש: זה מה שאמרתי.
אוסקר אבורזק: אני שמעתי מה שאמרת.
אוסקר אבורזק: סעיף 241 לפקודת מס הכנסה קובע מהו המועד שמושך את שנת המס.
אוסקר אבורזק: המועד הוא הראשון באפריל, תקופת שומה אם רוצים לדעת לאן היא משתייכת, בודקים ביחס לזה.